Document ID: 32003R1701

Komisijas Regula (EK) Nr. 1701/2003
(2003. gada 24. septembris),
ar ko pielāgo 6. pantu Eiropas Parlamenta un Padomes Regulā (EK) Nr. 1592/2002 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes Regulu (EK) Nr. 1592/2002 (2002. gada 15. jūlijs) par kopīgiem noteikumiem civilās aviācijas jomā un par Eiropas Aviācijas drošības aģentūras izveidi [1], jo īpaši tās 6. panta 2. punktu,
tā kā:
(1) Saskaņā ar Regulas (EK) Nr. 1592/2002 6. panta 1. punktu ražojumiem, daļām un ierīcēm ir jāatbilst 1999. gada novembrī izdotā Starptautiskās civilās aviācijas konvencijas (šeit turpmāk - "Čikāgas konvencija") 16. pielikuma vides aizsardzības prasībām, izņemot tā pielikuma papildinājumus.
(2) Čikāgas konvencija un tās pielikumi kopš Regulas (EK) Nr. 1592/2002 pieņemšanas ir grozīti, tāpēc saskaņā ar minētās regulas 54. panta 3. punktā noteikto kārtību ir jāpielāgo tās 6. panta 1. punkts.
(3) Šajā regulā noteiktie pasākumi ir saskaņā ar atzinumu, ko sniegusi ar Regulas (EK) Nr. 1592/2002 54. pantu izveidotā Eiropas Aviācijas drošības aģentūras komiteja,
IR PIEŅĒMUSI ŠO REGULU.
1. pants
Regulas (EK) Nr. 1592/2002 6. panta pirmo punktu aizstāj ar šādu punktu:
"1. Ražojumiem, daļām un ierīcēm ir jāatbilst vides aizsardzības prasībām, kas izklāstītas Čikāgas konvencijas 16. pielikuma 2002. gada marta izdevumā (I sējumam) un 1999. gada novembra izdevumā (II sējumam), izņemot 16. pielikuma papildinājumus."
2. pants
Šī regula stājas spēkā 2003. gada 28. septembrī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 24. septembrī

Labels: 8
15